Skrytá vášeň

Skrytá vášeň () je 270-dielna kolumbijská telenovela od Julia Jiméneza z rokov 2003 a 2022, ktorá je kombináciou drámy, komédie a romantiky. V hlavných úlohách účinkujú Danna García a Mario Cimarro. V 1. sérii hrala hlavnú zápornú úlohu herečka Lorena Meritano. V 2. sérii hrali hlavné záporné úlohy herečka Katherine Porto a herec Alejandro López. 1. séria telenovely je remakom kolumbijskej telenovely Las aguas mansas (Tiché vody) z roku 1994.

Dej (1. séria) 
Dej sa odohráva v nešpecifikovanej krajine Latinskej Ameriky, ale telenovela sa natáčala v Kolumbii. Ide o príbeh lásky a nenávisti bratov Reyesovcov a sestier Elizondových.

Súrodenci Reyesovci - Juan, Franco, Óscar a Libia, museli utiecť zo svojho domu po tom, čo kriminálnici zavraždili ich rodičov. Prišli do mesta, kde vlastnia pekáreň, ktorá im umožňuje viesť skromný a čestný život. Hoci jeden z bratov, Óscar, je príliš ambiciózny a túži po oveľa lepšom živote. Najmladšia sestra Libia je zamilovaná do bohatého statkára, omnoho staršieho ako je ona. Bernardo Elizondo ju tiež miluje. Keď sa bratia o ich romániku dozvedia, sú proti ich vzťahu, ale Bernardo ich uistí, že jeho úmysly s Libiou sú čisté a úprimné. Po bohatstve túžiaci Óscar vidí v Bernardovi bránu k lepšiemu životu. Bratia s ich vzťahom napokon súhlasia. Reyesovci však nevedia, že Bernardo je ženatý s Gabrielou a má tri dcéry.

Bernardo je majiteľom haciendy, na ktorej žije spolu so svojou ženou a už dospelými dcérami Saritou, Normou a Jimenou, Norminým manželom Fernandom Escandónom a svokrom Martínom Acevedom, bývalým vojakom, ktorý je invalid. Manželstvo Normy a Fernanda naplánovala doña Gabriela, aby zakryla to, že Norma sa stala obeťou znásilnenia. Ich manželstvo sa však kvôli Norminej neprekonanej traume nikdy nenaplnilo.

Hoci je Bernardo do Libie zamilovaný, vie, že sa s ňou nebude môcť oženiť, pretože doña Gabriela je žena despotická a staromódna a nikdy mu nedovolí rozviesť sa. Napriek tomu sa rozhodne, kvôli svojej láske, všetko s Gabrielou ukončiť. Bohužiaľ, Bernardo zomiera na následky pádu z koňa. Onedlho Libia zistí, že je tehotná, a preto sa rozhodne vyhľadať Bernardovu rodinu. Keď príde do domu Elizondovcov, dozvie sa, že Bernardo bol ženatý. Navyše sa doña Gabriela k Libii správa veľmi zle a ponižuje ju. Libia odtiaľ zúfalá ujde a spácha samovraždu skokom z mosta.

Keď sa bratia Reyesovci všetko dozvedia, prisahajú, že pomstia smrť svojej sestry a zamieria na haciendu Elizondovcov. Doñu Gabrielu tam však nenájdu, a preto sa rozhodnú zostať na haciende, vydávajúc sa za murárov, ktorých si Gabriela najala, aby postavili dom pre Normu a Fernanda. Keď spoznajú sestry Elizondové, Óscar sa snaží presvedčiť svojich bratov, aby zmenili plán pomsty a oplatili im to rovnakou mincou. Každý z nich zvedie jednu sestru Elizondovú, hoci v skutočnosti im ide iba o peniaze rodiny, aby si vylepšili svoju situáciu. Juan predstiera, že s plánom súhlasí. Francovi je to jedno, pretože ten, koho naozaj ľúbi, je speváčka z baru Alcala - Rosaria Montesová. Všetko sa zmení, keď sa Juan a Norma prvýkrát uvidia. Od prvej chvíle cítia, že sú stvorení jeden pre druhého. Táto príťažlivosť spôsobí, že Juan úplne zabudne na svoju pomstu. Norma a Juan však budú musieť prekonať veľa prekážok na ceste k svojmu šťastiu.

Hlavné postavy

Vedľajšie postavy (1. séria)

Vedľajšie postavy (2. séria)

Vysielanie na Slovensku

Verzie 
 Las aguas mansas (Tiché vody) – 1994; v úlohách bratov Reyesovcov Juan Carlos Gutiérrez, Juan Sebastián Aragón, Luigi Aycardi, v úlohách sestier Elizondových Patricia Maldonado, Margarita Ortega, Fabiana Medina
 Fuego en la sangre (Oheň v krvi) – 2008; v úlohách bratov Reyesovcov Eduardo Yáñez, Jorge Salinas, Pablo Montero, v úlohách sestier Elizondových Adela Noriega, Elizabeth Álvarez, Nora Salinas
 Tierra de Reyes (Zem kráľov) – 2014; v úlohách bratov Reyesovcov Aarón Díaz, Gonzalo García Vivanco, Christian de la Campa, v úlohách sestier Elizondových Ana Lorena Sánchez, Kimberly Dos Ramos, Scarlet Gruber

Externé odkazy 
 
 
 Antena 3 
 Pasion de Gavilanes

Zdroj 

Kolumbijské telenovely
Telenovely z 2003
Televízne seriály z roku 2003
Telenovely televízie Telemundo